**2023 оны 3 дугаар сарын эрүүл мэндийн үзүүлэлтийн эргэн мэдээлэл**

2023 оны 3 сарын дүнгээр нийт үзлэг 87974 бөгөөд үүнээс урьдчилан сэргийлэх үзлэг 24039 байна.

Нийт үзлэгийн 39 хувь нь сумын эрүүл мэндийн төвүүдэд, 41 хувь нь нэгдсэн эмнэлэгт, 17 хувь нь өрхийн эрүүл мэндийн төвүүдэд, 3 хувь нь хувийн хэвшлийн эмнэлгүүдэд хийгдсэн байна.

Нийт үзлэгээс зөвхөн их эмч нарын үзлэгийг авч үзэхэд Өлзийт, Булган сумдад үзлэгийн хувь нь 41.5-58,9%, Нэгдсэн эмнэлэг, Ар мөнгөнчагнуур, Ар мөнхжин өрхийн эмнэлэгүүд нь 73.1-169.2%-тай хамгийн их байгаа бол Жаргалант, Өгийнуур, Хотонт, Эрдэнэмандал, Цэнхэр, Хоршоолол сумдад үзлэг нь 8.5-19.1 хувьтай хамгийн бага байна.

Нийт 31120 халдвар бус өвчлөл бүртгэгдсэн байна. Нэгдсэн эмнэлэгт хамгийн их буюу 15761, бүртгэгдсэн шинэ өвчлөл 15146 байна.

ЦЭТ-ын өвчлөл нийт 3976 бүртгэгдсэн бөгөөд Чулуут, Ихтамир, Батцэнгэл, Хашаат, Тариат, Өрхийн эрүүл мэндийн төвүүдэд хамгийн их бүртгэгдсэн бол Хангай, Булган, Эрдэнэмандал, Хоршоолол сумдад хамгийн бага тохиолдол бүртгэгдсэн байна.

Осол гэмтлийн өвчлөл 649 тохиолдол бүртгэгдсэн бөгөөд нэгдсэн эмнэлэгт 417 бөгөөд сумдын эмнэлгээс Тариат, Өлзийт, Цэцэрлэг сумдад хамгийн их бүртгэгдсэн бол Хашаат, Хоршоолол, Эрдэнэмандал, Хангай, Төвшрүүлэх сумдад хамгийн бага бүртгэгдсэн байна.

0-5 хүртэлх насны хүүхдийн АЗХӨвчний 2532 тохиолдол бүртгэгдсэн бөгөөд үүнээс Ихтамир, Өндөр-Улаан, Чулуут, Цэцэрлэг, Өлзийт, Нэгдсэн эмнэлэг, Мөнгөнчагнуур, Мөнхжин өрхийн эрүүл мэндийн төвд хамгийн их бүртгэгдсэн бол Хотонт,Өгийнуур,Төвшрүүлэх, Цэнхэр, Цахир суманд хамгийн бага бүртгэгдсэн байна.

Төрөлт нийт 373 бүртгэгдсэн бөгөөд өмнөх оны энэ үеэс 65 тохиолдлоор нэмэгдсэн байна. Сумдаас Тариат, Хангай, Өндөр-Улаан, Хайрхан сумдад хамгийн их төрөлт бүртгэгдсэн байна. Нэгдсэн эмнэлэгт 333 төрөлтийн тохиолдол буюу нийт төрөлтийн 89.2 хувь, сумын эрүүл мэндийн төвүүдэд 10.8 хувь нь бүртгэгдсэн байна.

Нас баралтын нийт 143 тохиолдол бүртгэгдсэн бөгөөд энэ нь өмнөх оны энэ үеэс 16 тохиолдлоор нэмэгдсэн байна. Нэгдсэн эмнэлэг, Ихтамир, Өлзийт, Цэнхэр, Ар мөнхжин өрхийн эрүүл мэндийн төвд хамгийн их нас баралт бүртгэгдсэн байна.

Нас баралтын тэргүүлэх шалтгаант ЦЭТ-ны нас баралт 47, Хорт хавдрын нас баралт 45, Ослын нас баралт 22 тохиолдол тус тус тэргүүлж байна.

0-5 хүртэлх насны хүүхдийн эндэгдэл 5 тохиолдол гарсан бөгөөд өмнөх оны энэ үеэс ижил түвшинд байна. Үүнд 0-1 хүртэлх насны эндэгдэл 3 байна. 1000 амьд төрөлтөнд ногдох нялхасын эндэгдэл 8,0 промиль нэгж байна.

Халдварт өвчний 134 тохиолдол бүртэгдсэн бөгөөд Эрдэнэбулган суманд хамгийн их халдварт өвчин бүртгэгдсэн байна. Сумдаас Булган, Ихтамир, Цэнхэр суманд хамгийн их халдварт өвчин бүртгэгдсэн бол Хашаат, Төвшрүүлэх, Хоршоолол суманд өвчлөл бүртгэгдээгүй байна.

Нийт халдварт өвчлөлөөс Салхинцэцэг-28, Сүрьеэ-7, Тэмбүү-57, Заг хүйтэн-5, Трихомназ-18, Цусан суулга-7, Ковид-19 халдвар- 3 Бруцеллёз-2 тус тус бүртгэгдсэн байна.













